یئنی نوع کروناویروس سببیندن ایندیدک حیاتینی ایتیرن‌لرین سایی 164 مینی، یولوخان‌لارین سایی ایسه 2 میلیون 300 مینی، ساغالان‌لارین سایی ایسه 613 مینی کئچیب.
اپیدمی نین مرکزی اولان امریکا-دا اؤلن‌لرین سایی 40 مین 585، داشیییجی‌لارین سایی 742 مین 442-ا یوکسلیب.
ایتالیا-دا "کووید-19"دان حیاتینی ایتیرن‌لرین سایی سون 24 ساعاتدا 433 آرتا‌راق 23 مین 660-ا چاتیب، ویروسا یولوخان‌لارین سایی 108 مینی کئچیب.
فرانسا-دا "کووید-19"دان حیاتینی ایتیرن‌لرین سایی سون 24 ساعاتدا 395 آرتا‌راق 19 مین 718-ا، یولوخان‌لارین سایی ایسه 7 مین 701 آرتا‌راق 175 مین 942-ا یوکسلیب.
دیگر طرف‌دن، پایتاخت پاریس بلدیه‌سی‌نین وئردیگی آچیقلامادا شهردکی کوچه‌لری تمیزلمک اوچون ایستیفاده ائدیلن سودان گؤتورولموش نومونه‌لرده "کووید-19" ویروسونون آشکارلاندیغی بیلدیریلیب. سویون ایستیفاده‌سی دایاندیریلیب.
باش ناظیر ادوار فیلیپ ساغلیق ناظیری  اولیویر وران ایله مطبوعات کنفرانسیندا "اپیدمی دن سونرا گونده‌لیک حیاتا قاییتماق اوچون اوزون مودت گؤزلمه‌لی اولاجاغیق" دئییب.
